Un robot a fost construit pentru a speria urşii. "Monstrul lup" mârâie şi îşi poate schimba culoarea ochilor.
Localnicii dintr-un oraş din Japonia au început să vadă urşii de la geamul caselor. Un robot lup a fost instalat pentru a speria urşii din zonă. El va fi lăsat până când va începe perioada de hibernare şi va fi introdus, din nou, în primăvară.
Un lup robot care poate mârâi şi să îşi facă ochii roşii a fost montat în Takikawa, oraş din regiunea Hokaido, din Japonia, relatează The Mainichi."Monstrul lup!"a fost construit de o firmă locală şi a fost instalat pentru a reduce interacţiunea dintre oameni şi urşi bruni. Este pentru prima dată când un astfel de robot este introdus în public, iar din acel moment nu au mai fost văzuţi urşi, ceea ce îi face pe oameni să se simtă în siguranţă.Timp de mulţi ani, în Takikawa a fost văzut câte un urs pe an, însă din luna mai, numărul a crescut vertiginos. Localnicii au spus că puteau vedea urşii de la geamul caselor. Robotul va fi lăsat până când urşii îşi vor începe perioada de hibernare şi va fi scos, din nou, în primăvară.